Klassisk møder jazz og pop i Siem Kirke

Den højtuddannede musikergruppe Guitar Project Trio gæster i øjeblikket Danmark, og kommer dermed også forbi Nordjylland. Koncerten afholdes i Siem Kirke i Siem. Trioens 3 medlemmer er alle højt uddannede og etablerede klassiske guitarister især på den italienske scene. Trioen står for en ganske særlig musik, der mikser den traditionelle spanske guitarlyd med nutidige og mere moderne klange og kompositionsformer. Musikken spænder over klassisk, pop, let rock og jazz Guitar Project Trio spiller tirsdag den 26. august klokken 19.30 i Siem Kirke.